Loeriefontein se mense speel af in die vroeë 19de eeu en vertel die verhaal van 'n jongman wat besef dat sy ouer broer hul familieplaas gaan erf.
Hy besluit om uit te spring en sy eie ding te doen, en bou sy eie plaas op tot die modelplaas, Loeriesfontein.
Die jong boer is 'n ware pionier wat na die binneland trek, weg van die Kaap de Goede Hoop om onder Engelse beheer weg te kom.
As jong prokureur het hy sy droom om 'n plaas te koop verwesenlik, en 'n suksesvolle vakansieplaas daar gevestig wat hy en sy vrou, Joey vir baie jare bedryf het.
Hy het sy skryftalent eers vier jaar gelede begin ontdek en uitleef toe hy sy lewensverhaal op versoek van sy kinders neergepen het. Sedertdien vloei die woorde maklik, sê hy.
"Ek skryf 04:00 soggens wanneer die Here my wakker maak. Dan kom die gedagtes en woorde net. Ek moet dit net dadelik neerskryf anders is dit uit my kop uit."
My memoires van 'n reis oor tagtig jaar het in 2013 verskyn en daarna 'n digbundel met 69 gedigte en ballades, Krale van klip (2015).
"Ek het nou 'n bundel van vyf kortverhale in gedagte, maar eers wil ek 'n digbundel uitgee met van my beste nuwe asook ouer gedigte," sê die nimmereindiger.
Die Swanepoel-egpaar is deesdae inwoners van die versorgingsoord van die Kraaibosch-landgoed waar die boek tydens 'n klein funksie bekendgestel is.